Jorge ydede en hurtig og pålidelig kommunikation både på mail og telefon. Vi blev mødt af Jorge i lejligheden, og fik en fin snak om lejlighedens funktioner og om faciliteter i nærområdet. Stor venlighed og imødekommenhed.
Lejligheden var en smuk herskabslejlighed - mindst lige så godt som beskrevet. Vi havde en fantastisk uge med 11 personer og tre generationer i vores familie. Kan varmt anbefales.